คือวันที่11มีเพศสัมพันธ์กับแฟนค่ะรอบแรกหลั่งนอก แล้วประมานเกือบ1ชม.แฟนใส่เข้ามาอีก แต่ไม่แตก เรากลัวท้องเลยไปซื้อยาคุมฉุกเฉินกินค่ะ แต่วันที่14 15 เราก็มีเพศสัมพันธ์ปกติ แต่ใส่ถุงยางอนามัย แต่วันนี้เย็นมีเลือดออกมา แต่ไม่เยอะมากสีแดง เกิดจากผลข้างเคียงของยารึป่างค่ะ
สวัสดีค่ะ การมีเพศสัมพันธ์ในรอบแรก โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% ส่วนการมีเพศสัมพันธ์ในรอบ 2 แม้จะไม่มีการหลั่งน้ำอสุจิเกิดขึ้น แต่อสุจิที่ค้างอยู่ในท่อปัสสาวะ ก็อาจออกมากับน้ำหล่อลื่นในขณะที่สอดใส่อวัยวะเพศอยู่ได้ ดังนั้น ก็อาจทำให้มีโอกาสตั้งครรภ์ได้อย่างไรก็ตาม หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งหลังจากนั้น 5 วัน หากมีเลือดออกมา โดยที่หากไม่ใช่ช่วงวันที่ที่ประจำเดือนจะมา ก็ถือเป็นเลือดที่เกิดจากผลของยาคุมฉุกเฉินได้ค่ะ แต่หากเป็นช่วงที่ประจำเดือนจะมาอยู่แล้ว ก็ถือเป็นเลือดประจำเดือนได้ ทั้งนี้ การที่มีเลือดออก ก็แสดงว่าไม่ได้มีการตั้งครรภ์เกิดขึ้นค่ะ แต่หากจะให้แน่นอน ก็ควรตรวจหาการตั้งครรภ์ดูหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ